M ยอดขายทะลัก! ดันกำไรปี 65 พุ่งเฉียด 10 เท่าตัว
M รายงานกำไรปี 65 โตเฉียด 1,000% มาที่ 1.4 พันล้านบาท จากปีก่อนกำไร 130 ล้านบาท รับยอดขายโตเด่นจากสถานการณ์โควิดคลี่คลาย
M รายงานกำไรปี 65 โตเฉียด 1,000% มาที่ 1.4 พันล้านบาท จากปีก่อนกำไร 130 ล้านบาท รับยอดขายโตเด่นจากสถานการณ์โควิดคลี่คลาย
23 ก.พ. 2566

บริษัท เอ็มเค เรสโตรองต์ กรุ๊ป จำกัด (มหาชน) หรือ M รายงานผลการดำเนินงานงวดปี 2565 มีกำไรสุทธิ ดังนี้

โดยในปี 2565 บริษัทฯ และบริษัทย่อย มีรายได้จากการขายและบริการเท่ากับ 15,728 ล้านบาท เพิ่มขึ้น 4,546 ล้านบาท หรือเพิ่มขึ้นร้อยละ 40.7 เมื่อเทียบกับปีก่อนหน้า และยอดขายสาขาเดิมก็ได้ปรับเพิ่มขึ้นร้อยละ 38.6% เมื่อเทียบกับปีก่อนหน้า สาเหตุหลักเนื่องจากสถานการณ์การแพร่ระบาดของโรคติดเชื้อไวรัสโคโรนาปรับตัวดีขึ้น โดยถึงแม้ว่าจะยังมีจำนวนผู้ติดเชื้อเป็นจำนวนมาก แต่ผู้ป่วยส่วนใหญ่ได้รับการฉีดวัคซีนแล้ว ทำให้อาการไม่หนักและสามารถรักษาตัวที่บ้านได้ ประชาชนส่วนใหญ่เริ่มกลับมาใช้ชีวิตตามปกติ
รวมถึงภาครัฐไม่ได้มีมาตรการในการควบคุมการแพร่ระบาดที่ส่งผลกระทบต่อธุรกิจร้านอาหาร นอกจากนี้นักท่องเที่ยวก็ได้เริ่มทยอยเดิน ทางเข้ามาในประเทศไทย ส่งผลให้รายได้จากการขายและบริการสามารถฟื้นตัวกลับมาดีขึ้นอย่างต่อเนื่อง ส่วนรายได้จากการขายและบริการในไตรมาส 4 ของปี 2565 นั้นเท่ากับ 4,149 ล้านบาท เพิ่มขึ้น 567 ล้านบาท หรือเพิ่มขึ้นร้อยละ 15.8 จากงวดเดียวกันของปีก่อนหน้า
พร้อมกันนี้ บริษัทเตรียมปันผลจากงวดดำเนินงานวันที่ 1 ม.ค.65 ถึง 31 ธ.ค.65 เป็นเงินสด 0.90 บาท กำหนดวันที่ไม่ได้รับสิทธิปันผล (XD) วันที่ 9 พ.ค.66 และกำหนดจ่าย 24 พ.ค.66